אנדרש סורן

ממוזער|בילוי קיצי Sommarnöje) 1886). הציור במחיר הגבוה ביותר של שוודיה אי פעם; נמכר ב-26 מיליון קורונות שוודיות (SEK) ב-3 ביוני 2010.
ממוזער|אמה סורן, קריאה, 1887
אנדרש לאונרד סוֹרֶן (בשוודית: Anders Leonard Zorn; שם המשפחה נהגה: [so:rn]; 18 בפברואר 1860 – 22 באוגוסט 1920) היה אמן שוודי אשר זכה להצלחה בין-לאומית כצייר, פסל ואמן תחריטים. בין דיוקנאותיו נמנים דיוקנו של אוסקר השני, מלך שוודיה, וכן דיוקנות של שלושה נשיאים אמריקאים: גרובר קליבלנד, ויליאם הווארד טאפט ותאודור רוזוולט. בשנת 1920, בסוף חייו, ייסד את פרס בלמן השוודי לספרות.

 משפחה, חינוך וטיולים 
סורן נולד וגדל בחווה של סבו וסבתו ביבראדן (Yvraden), כפר קטן באוטמלנד, שבמחוז דלרנה סמוך לעיר מוּרָה (Mora, Dalarna). הוא למד עד גיל שתים עשרה בבית הספר מורה סטרנד (Mora Strand) שבעיר מורה, ולאחר מכן, בסתיו 1872, המשיך ללימודים בבית ספר תיכון בעיירה אנצ'ופינג (Enköping).

בין השנים 1875 ל-1880 למד סורן באקדמיה המלכותית השוודית לאמנויות בסטוקהולם, שם הרשים את מוריו בכישרונו. חברי החברה הגבוהה בסטוקהולם פנו אליו בהצעות להזמנת דיוקנאות.

בתחילת 1881 פגש סורן את אמה לאם, שמוצאה היה שונה מאוד משלו. אמה לאם הגיעה ממשפחת סוחרים יהודית אמידה והתעניינה באמנות ובתרבות. לאחר תקופת אירוסין ממושכת, נישאו בני הזוג בטקס אזרחי באוקטובר 1885.

סורן הרבה בנסיעות, וביקר בלונדון, פריז, הבלקן, ספרד, איטליה וארצות הברית. בשנות ה-90 של המאה ה-19 בפריז בילה זמן רב עם האמן הפיני אלברט אדלפלט. הוא זכה להצלחה בין-לאומית ונחשב לאחד הציירים המוערכים ביותר בתקופתו. פרסומו העולמי נבע בעיקר מכישרונו כצייר דיוקנאות, שהתבסס על יכולתו החדה לתאר את אופיו האינדיבידואלי של מודל הציור בין מושאי דיוקנאותיו נמנו שלושה נשיאים אמריקאים: גרובר קליבלנד, ויליאם הווארד טאפט ותאודור רוזוולט.

 הוקרה 
בגיל 29 הוענק לסורן תואר אביר בלגיון הכבוד בתערוכה העולמית של פריז בשנת 1889.

במהלך הקריירה האמנותית שלו, זכה צורן בעיטורים הבאים:Vestmannaeyjar County Gazette, 2017-01-19.
 מסדר וסה, דרגת מפקד עם הצלב הגדול, שוודיה
 מסדר וסה, דרגת אביר, שוודיה
 מסדר הכוכב הצפוני, דרגת מפקד עם הצלב הגדול, 1920, שוודיה
 מסדר הכוכב הצפוני, דרגת מפקד מדרגה ראשונה, 1918, שוודיה
 מסדר הכוכב הצפוני, דרגת מפקד מדרגה שנייה, 1903, שוודיה
 מסדר הכוכב הצפוני, דרגת אביר, שוודיה
 מפקד במסדר הקדושים מאוריציוס ולאזרוס, איטליה, 1910
 אביר במסדר איזבלה הקתולית, הצלב הגדול, ספרד, 1888
 אביר בלגיון הכבוד, הצלב הגדול, צרפת, 1889
 אביר במסדר כתר איטליה, צלב מפקד, איטליה, 1896
 מסדר המג'ידיה, הצלב הגדול, טורקיה
 מפקד במסדר התהילה, דרגה שנייה, תוניסיה, 1902
 מסדר העמוד (Order of the Pillar)

 אוסף האמנות של סורן 
אמנותו של סורן הפכה אותו לאדם אמיד, והוא הצליח לצבור אוסף אמנות נרחב. יצירות האוסף נרכשו לא רק בארצו, אלא גם במהלך מסעותיו הרבים מחוץ לשוודיה.

בצוואתם המשותפת הורישו אנדרס ואמה סורן את כל נכסיהם למדינת שוודיה.

כמה מיצירותיו החשובות ביותר ניתן לראות במוזיאון הלאומי לאמנויות יפות (Nationalmuseum) בסטוקהולם. ביניהן נמצאת היצירה "ריקוד ליל אמצע הקיץ" (1897), המתארת רקדנים באור הערב של חגיגות ליל אמצע הקיץ באזור כפרי. מוזיאונים נוספים המחזיקים ביצירות מרכזיות של סורן כוללים את מוזיאון ד'אורסה בפריז, מוזיאון המטרופוליטן לאמנות בניו יורק והמוזיאון לאמנויות יפות, בבוסטון. אוספי סורן (בשוודית: Zornsamlingarna) השוכנים בעיר מורה ובכפר גרברג, השייך למחוז אלוודאלן, מורכבים מארבעה מוזיאונים המוקדשים לחייו וליצירותיו של אנדרש סורן. המוזיאון המרכזי, מוזיאון סורן (Zornmuseet), תוכנן על ידי רגנאר אוסטברג ונפתח ב-1939. במוזיאון מוצגות יצירות רבות של סורן לצד אוסף אמנותו, הכולל יצירות מאת רמברנדט הרמנש ואן ריין, האמן מהובינגהאם (חסידו של ניקולא פוסן), ברונו ליליפורס, אלברט אדלפלט ופהר הילסטרם.

פרס בלמן (בשוודית: Bellmanpriset) הוא פרס ספרותי המוענק מדי שנה על ידי האקדמיה השוודית ל"משורר שוודי מצטיין". הפרס נוסד בשנת 1920 על ידי אנדרש סורן ואשתו אמה.

 סורנגורדן 
בשנת 1886 רכשו אנדרש סורן ואשתו, אמה, חלקת אדמה סמוך לכנסיית מורה, שאליה העבירו בקתה מחוות סבו מצד אמו. לאחר ששבו לשוודיה בתום שהות של כמה שנים מחוץ למדינה, החלו בני הזוג להרחיב את המבנה. סורנגורדן, ששימשה כחווה קטנה, משק ובית מגורים למשפחת סורן, הקמתה הושלמה בשנת 1910. מאז שהושלמה הקמתה נותרה סורנגורדן כמעט ללא שינוי גם לאחר פטירתה של אמה סורן בשנת 1942, והיא מהווה דוגמה מובהקת לביתו של אמן מראשית המאה ה-20.

בהשראת האדריכלות האנגלית והשוודית, המבנה מייצג היטב את החופש האדריכלי שאפיין את התקופה סביב שנת 1900.מרכז|ממוזער|800 פיקסלים |האטלייה של אנדרש סורן בביתו, Zorngården במורה
 החלק המרכזי של סורנגורדן כולל את ביתו של סורן ומוזיאון המציג את יצירותיו, אך ישנם שני מוזיאונים נוספים השייכים לאוספי סורן.
 מוזיאון גמלגורדן, הממוקם בדרום מורה, מורכב מכארבעים בתי עץ שקנה סורן במטרה לשמר את אמנות הבנייה המסורתית שלהם ולמנוע את היעלמותה.
 מוזיאון גופסמור, ששימש כמקום מפלט עבור סורן בתקופות של מתח, נמצא בתחום מחוז אלבדלן ופתוח למבקרים רק בחודש יולי.

 ציורים 
בעוד שעבודותיו המוקדמות נעשו לרוב בצבעי מים, עד שנת 1887 עבר אנדרש סורן לציור בשמן באופן מוחלט. סורן היה אמן פורה וזכה להצלחה בינלאומית כאחד מציירי הדיוקנאות המוערכים ביותר של תקופתו. בין מושאי ציוריו נמנו שלושה נשיאים אמריקאים, בני אצולה, מלך ומלכת שוודיה, וכן רבים מאנשי החברה הגבוהה.

סורן צייר גם דיוקנאות של בני משפחתו, חבריו ודיוקנאות עצמיים. לצד זאת, הוא נודע גם בזכות ציורי העירום שלו. חיבתו לתיאור נשים מלאות גזרה הולידה את המונחים "סורנקולה" או "דלקולה", כינוי בניב המקומי של מחוז דלרנה שפירושו אישה לא נשואה או נערה מהאזור שבו התגורר.

 לוח הצבעים 
אנדרש סורן נודע בשימוש בפלטת צבעים בסיסית, שהורכבה מלבן עופרת (לבן פתית), אוכרה צהובה, ורמיליון ושחור שנהב. פלטה מוגבלת זו אפשרה מגוון רחב של ערבובי צבעים והעניקה לטווח הטונאלי בציוריו עומק ועושר רב. שימוש בפלטה זו היווה התפתחות משמעותית בציור דיוקנאות, אך ניתן היה ליישמה גם בציורי טבע דומם ונוף בתנאים מסוימים.

אחד המאפיינים הבולטים בטכניקה זו הוא האפשרות ליצור גוון ירוק-זיתי באמצעות ערבוב של שחור שנהב עם אוכרה צהובה. תופעה זו נובעת מכך שלשחור שנהב יש מטבעו נטייה כחלחלה, המאפשרת יצירת גוני ירוק בשילוב עם פיגמנטים צהובים.

 עבודות עיקריות אחרות 
 מרתה דנה (לימים גברת ויליאם מרסר) (1899) מוזיאון לאמנויות יפות, בוסטון.
 ג'ורג' פיבודי גרדנר (1899) מוזיאון לאמנויות יפות, בוסטון.
 ריקוד ליל אמצע הקיץ (1897), במוזיאון הלאומי לאמנויות יפות, בסטוקהולם.
 דיוקן בנותיו של ראמון סוברקסו (Ramón Subercaseaux) (1892), אוסף פרטי.
 שותף לדרך (מר צ'ארלס דירינג) (1904) המוזיאון לאמנויות יפות, בוסטון.

 עבודות 

 לקריאה נוספת 
Asplund, Karl. Anders Zorn: His Life And Work (edited By Geoffrey Holme The Studio, Ltd. 1921)
Facos, Michelle, Swedish Impressionism and Its Boston Champion: Anders Zorn and Mrs. Gardner (Boston: The Isabella Stewart Gardner Museum, 1993)
Facos, Michelle, “Anders Zorn and English Art,” The Nationalmuseum Bulletin (Spring 1994) vol. 18, no. 1: 58–67
Laurvik, John Nilsen Anders Zorn (F. Keppel. 1913)
Engstrom, Albert Anders Zorn (Stockholm: Albert Bonniers Forlag. 1928) Swedish
Gerda Boëthius Anders Zorn;: An international Swedish artist, his life and work (Stockholm: Nordisk Rotogravyr, 1962) Swedish
Hagans, William and Willow Zorn In America: A Swedish Impressionist of the Gilded Age (Swedish American Historical Society, 2009) English

 קישורים חיצוניים 


 Works by or about Anders Zorn at the Internet Archive 
 Zorn Collections
 Zorn Gallery in Stockholm
 Listing of 289 Zorn prints with reference numbers and many with images at Artists Archive
 Zorngården house
 Anders Zorn exhibition catalogs
 Anders Zorn: Sweden's Master Painter at National Academy of Design, 2014
 Anders Zorn in the Gilded Age video trailer



 מקורות 
Birnbaum, Britta (1985). Paintings at Nationalmuseum. (Stockholm: Nationalmuseum) 
Lidbeck, Sven (2007). Anders Zorn Etchings – Catalogue Raisonné 2007. (Stockholm: Zorn Gallery) 
"Anders Zorn in the Gilded Age", PBS biography (Colorado Public Television), one hour, 2013.
 Oliver Tostmann, ed., Anders Zorn: A European Artist Seduces America (Boston: The Isabella Stewart Gardner Museum, 2013)
 ArtGraphica biography

הערות שוליים

קטגוריה:פסלים שוודים
קטגוריה:אמנים שוודים
קטגוריה:ציירים שוודים
קטגוריה:ילידי 1860
קטגוריה:נפטרים ב-1920